**MINŐSÉGPOLITIKA**

**Állatorvostudományi Egyetem**

**Állatorvostudományi Doktori Iskola**

Az Állatorvostudományi Doktori Iskola minőségbiztosítási rendszere a nemzeti felsőoktatásról szóló 2011. évi CCIV. törvényben, illetve a doktori iskolákról, a doktori eljárások rendjéről és a habilitációról szóló 387/2012. (XII. 19.) kormányrendeletben foglaltakon alapul, szorosan illeszkedve az intézmény minőségbiztosítási rendszerébe.

Eleget tesz a Magyar Felsőoktatási Akkreditációs Bizottság doktori iskolák akkreditációs eljárásrendjére vonatkozó előírásoknak, működési folyamatai a PDCA minőségbiztosítási modell lépésein alapulnak, valamint az Európai Felsőoktatási Térségben alkalmazott és elismert ENQA (European Association for Quality Assurance in Higher Education) által kidolgozott Európai Felsőoktatási Minőségbiztosítási Sztenderdek és Irányelvek (European Standards and Guidelines, ESG 2015) szerint szabályozottak.

Az Állatorvostudományi Doktori Iskola (DI) kiemelt feladatának tekinti az alábbi célok elérését:

* az oktatás és kutatás közötti szoros kapcsolat révén biztosított legyen, hogy a hallgatók az intézményben folyó kutatási tevékenységekbe aktívan bekapcsolódhassanak, magas színvonalú önálló tudományos (PhD) kutatást végezzenek;
* az elért új kutatási eredmények tudományos közlemények formájában a legszélesebb hazai és nemzetközi körben kerüljenek közlésre;
* a doktori képzésben közreműködők magas tudományos színvonalon, hallgatóközpontú szemlélettel, korszerű oktatási-kutatási módszerek alkalmazásával folytassák oktatási, kutatási, témavezetői tevékenységeiket;
* a DI vezetősége biztosítja mindazon feltételeket, amelyek lehetővé teszik a minőségirányítási rendszer fenntartását és folyamatos fejlesztését;
* a DI valamennyi hallgatója, oktatója, továbbá a külső-belső érdekelt felek és közreműködők számára biztosított legyen a minőségfejlesztési tevékenységekben való rendszeres és aktív közreműködés;
* az oktatás és a kutatás infrastrukturális feltételei folyamatosan korszerűsödjenek;
* valamennyi érdekelt fél számára biztosított legyen a Minőségpolitika megismerése;
* az akadémiai integritás és szabadság támogatása, határozott fellépés a csalás ellen;
* az oktatókat, a nem oktató alkalmazottakat és a hallgatókat érintő minden fajta intolerancia és diszkrimináció elleni védelem biztosítása;

A Minőségpolitikában foglalt célok teljesülését a DI vezetősége évenként önértékelési tevékenység keretében értékel, és határozza meg az előtte álló időszakra vonatkozó célokat.

Az Állatorvostudományi Doktori Iskola elkötelezett szándéka, hogy neve garanciát jelentsen a doktori képzésében résztvevő hazai és külföldi hallgatói számára.

Budapest, 2022. ...

………………………………………….

DI vezető